2020. gada 11. decembrī Rīkojums Nr. 756

Rīgā (prot. Nr. 82 42. §)

**Par finanšu līdzekļu piešķiršanu no valsts budžeta programmas
"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Tieslietu ministrijai (Valsts probācijas dienestam) finansējumu 393 291 *euro* apmērā, lai nodrošinātu naudas balvu izmaksu Valsts probācijas dienesta nodarbinātajiem par godprātīgu un pašaizliedzīgu amata pienākumu izpildi paaugstinātas intensitātes un slodzes apstākļos Covid-19 infekcijas izplatības ierobežošanai nepieciešamo pasākumu īstenošanas laikā.

2. Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidenta vietā –

Ministru prezidenta biedrs,

tieslietu ministrs J. Bordāns

Satiksmes ministrs T. Linkaits